

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** XX. /2013

**Dňa:** 21.02.2013

**K bodu programu:** **č. 18**

**Názov materiálu:** Informácia primátora mesta o zmene organizačnej štruktúry Mesta Stará Ľubovňa

**Materiál obsahuje**: Návrh uznesenia

Dôvodová správa

**Materiál predkladá:** PaedDr. Biganič Michal

primátor mesta

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracoval:** Mgr. Matej Zamkovský

oddelenie organizačné a právne

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Návrh na uznesenie :**

Mestské zastupiteľstvo v Starej Ľubovni po prerokovaní predloženého materiálu

**b e r i e   n a   v e d o m i e**

Informáciu primátora mesta o zmenách organizačnej štruktúry mesta Stará Ľubovňa

s účinnosťou od 27.12.2012

**Dôvodová správa :**

Vláda Slovenskej republiky iniciovala rokovanie so Združením miest a obcí Slovenska a Združením samosprávnych krajov SK8 s cieľom prijatia spoločného **Memoranda o spolupráci pri uplatňovaní rozpočtovej politiky orientovanej na zabezpečenie finančnej stability verejného sektora na rok 2013**, v ktorom by bola potvrdená spoločná vôľa podieľať sa na realizácií zámerov stabilizácie a konsolidácie verejných financií vyjadrených v rozpočte verejnej správy na roky 2013. **V oblasti výdavkov predpokladaná konsolidácia v roku 2013 vychádza z princípov uplatnených v návrhu  štátneho rozpočtu a je kvantifikovaná v objeme úspor osobných výdavkov o 5 % a výdavkov na tovary a služby o 10 % oproti rozpočtu na rok 2012,** modifikovaných na podmienky samosprávy a upravená o predpokladané zvýšenie platov zamestnancov v regionálnom školstve.

Pre dosiahnutie týchto cieľov sa pristúpilo okrem iných opatrení aj k zmene organizačnej štruktúry MsÚ. V súlade s § 13 ods. 4 písm. d) primátor mesta informuje MsZ o vydaní a zmenách organizačného poriadku mestského úradu.

V rámci zmien bolo zrušené oddelenie regionálneho rozvoja, podnikateľskej činnosti a cestovného ruchu. Vykonávaná agendu tohto oddelenia bola prerozdelená na oddelení výstavby, územného rozvoja a ŽP.

Oddelenie školstva, sociálnych vecí, kultúry a športu bolo rozdelené na dve samostatné oddelenia a to na Oddelenie školstva, kultúry, športu a mládeže( vedúci Dr. Kollárová Eva) a na Oddelenie sociálnych vecí a bytovej politiky ( vedúci Mgr. Tomus Ján).

Zmeny na vedúcich postoch na daňovom referáte výmenou funkcii Ing. Arendáčova – Ing. Sumilas.

Zmeny boli prerokované v súlade s ustanoveniami Zákonníka práce s Odborovou organizáciou. Nová organizačná štruktúra schválená primátorom mesta a je účinná od 27.12.2012. V súvislosti s tým bol vypracovaný nový Organizačný poriadok ( aj jeho prílohy č. 1. a č.  2.) s účinnosťou od 27.12.2012.

Stav zamestnancov sa znížil o 3 zamestnancov :

* Ing. Greizinger Jozef – vedúci oddelenia, výpoveď z organizačných dôvodov, PP ukončený dohodou k 31.12.2012
* Mgr. Mikuda Štefan – právnik, ukončený PP dohodou na žiadosť zamestnanca k 31.12.2012
* Novák Anton – PP ukončený 31.12.2012 uplynutím doby určitej

**V roku 2013 sa predpokladá ďalšie zníženie stavu zamestnancov prirodzeným úbytkom – odchodom zamestnancov do starobného dôchodku.**