

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** XX. /2013

**Dňa:** 21.02.2013

**K bodu programu:** **č. 16**

**Názov materiálu:** Protest prokurátora proti VZN č. 10 o ochrane pred zneužívaním alkoholických nápojov a návrh zmeny uvedeného VZN

**Materiál obsahuje**: Návrh uznesenia

Dôvodová správa

**Materiál predkladá:** Mgr. Zamkovský Matej

ved. oddelenia POaS

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracoval:** Mgr. Matej Zamkovský, Mgr. Petriláková Katarína

Oddelenie organizačné a právne

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Návrh na uznesenie :**

Mestské zastupiteľstvov Starej Ľubovni po prerokovaní predloženého materiálu

**A.   b e r i e   n a   v e d o m i e**

protest prokurátora proti VZN č. 10 o ochrane pred zneužívaním alkoholických nápojov.

**B. s ch v a ľ u j e**

zmeny VZN č. 10 o ochrane pred zneužívaním alkoholických nápojov v zmysle predloženého

návrhu

**Dôvodová správa :**

Občanom SR Pavlom Pachníkom bol Okresnej prokuratúre v Starej Ľubovni podaný podnet na preskúmanie zákonnosti Všeobecne záväzného nariadenia Mesta Stará Ľubovňa č. 10 o ochrane pred zneužívaním alkoholických nápojov na území Mesta Stará Ľubovňa.

Právne, organizačné a správne oddelenie poskytlo Okresnej prokuratúre všetky požadované písomné materiály, uznesenia MsZ zo schvaľovacieho procesu predmetného VZN, ako aj samotné VZN v úplnom znení.

VZN bolo prijaté uznesením MsZ č. XVI/1996 dňa 24.10.1996, zmeny schválené uzneseniami MsZ 13.12.1996, 13.11.2008 a 17.9.2009.

Okresná prokuratúra vo svojom stanovisku Pd 80/12-7 zo dňa 12.12.2012 vo výrokovej časti v súlade s § 22 ods. 2 písm. i) zákona o prokuratúre **n a v r h l a :**

1. **Prerokovať tento protest prokurátora na najbližšom zasadnutí MsZ ( do 30 dní od doručenia stanoviska prokuratúry - doručené 20.12.2012)**
2. **Zrušiť VZN č. 10 v napadnutej časti**

V stanovisku prokurátora sa uvádza, že napadnuté VZN sa odvoláva na niektoré právne normy, ktoré boli počas platnosti VZN zrušené alebo novelizované - zákon č. 634/1992 Zb. o ochrane spotrebiteľa , zákon č. 219/1996 Zb. o ochrane pred zneužívaním alkoholických nápojov.

Prokurátor doporučuje novelizovať vo VZN problematiku priestupkov a správnych deliktov.

**V súlade s platnou právnou úpravou (§ 25 ods. 2 zákona o prokuratúre) je Mesto povinné bez zbytočného odkladu najneskôr do 30 dní od doručenia protest prerokovať v MsZ a do 90 dní od doručenia protestu (§ 25 ods. 3 zákona o prokuratúre) nezákonné VZN zrušiť, alebo novelizovať v súlade s platnou právnou úpravou.**

**Na základe vyššie uvedeného predkladáme návrh na zmenu jednotlivých ustanovení VZN č. 10 v súlade s platnou legislatívou.**

Navrhované znenie

Pracovný návrh !



**MESTO STARÁ ĽUBOVŇA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Mestské zastupiteľstvo v Starej Ľubovni v súlade s ustanoveniami zákona č. 369/1990 Zb. o obecnom zriadení v znení jeho zmien a doplnkov, zákona č.219/1996 Zz. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb**

**v y d á v a**

**Všeobecne záväzné nariadenie č. 10**

**O OCHRANE PRED ZNEUŽÍVANÍM ALKOHOLICKÝCH NÁPOJOV**

**schválené uznesením MsZ č. XVI/1996 zo dňa 24.10.1996**

**úpravy a doplnky : uznesenie MsZ č. XVII/96 zo dňa 13.12.1996**

**uznesenie MsZ č. XIII/2008 pod B 230 zo dňa 13.11.2008**

**uznesenie MsZ č. XVIII/2009 zo dňa 17.09.2009**

**uznesenie MsZ č. ......../2013 zo dňa 21.02.2013**

pre územie mesta Stará Ľubovňa Všeobecne záväzne nariadenie o ochrane pred zneužívaním alkoholických nápojov v úplnom znení:

**Čl. 1**

# Všeobecné ustanovenia

**1.** Účelom tohto Všeobecne záväzného nariadenia (ďalej len VZN) je utvárať a chrániť zdravé podmienky a zdravý spôsob života a práce obyvateľov Mesta Stará Ľubovňa pred zneužívaním alkoholických nápojov a tiež zabezpečiť verejný poriadok v meste.

**2.** Toto VZN určuje obmedzenia alebo zákaz podávania, predaja a požívania alkoholických nápojov na určených miestach.

**3.** Alkoholické nápoje podľa tohto nariadenia sú liehoviny, destiláty, víno, pivo a iné nápoje, ktoré obsahujú viac ako 0,75 objemového percenta alkoholu.

**Čl. 2**

# Obmedzujúce opatrenia

1. Zakazuje sa :

**a)** predávať alebo podávať alkoholické nápoje alebo inak umožňovať ich požívanie  
 - osobám mladším ako 18 rokov,  
 - osobám zjavne ovplyvneným alkoholom,  
 - v zdravotníckych zariadeniach s výnimkou kúpeľných liečební pre dospelých,  
 - na zhromaždeniach a verejných kultúrnych podujatiach s výnimkou piva a vína,  
 - na verejných kultúrnych podujatiach určených pre osoby mladšie ako 18 rokov,  
**b)** podávať alkoholické nápoje alebo inak umožňovať ich bezprostredné požitie vodičom,  
**c)** vstupovať do priestorov a vozidiel verejnej dopravy osobám zjavne ovplyvneným

alkoholom, ak ohrozujú alebo môžu ohroziť bezpečnosť alebo plynulosť dopravnej

premávky alebo prepravy, verejný poriadok alebo vzbudzujú verejné pohoršenie,

**d)** predávať, podávať a požívať alkoholické nápoje na verejných priestranstvách čase

od 00.00 hod do 24.00 hod denne, okrem :

- príležitostných trhov, jarmokov,

- v obchodných a reštauračných prevádzkach umiestnených na verejnom priestranstve na

základe podmienok stanovených v povolení Mesta a v súlade s ich živnostenským

oprávnením (napr. predajné stánky, letné terasy, a pod.),

* verejných telovýchovných, športových, kultúrnych, spoločenských a turistických podujatí za podmienok dodržania zákonných oprávnení a povolení Mesta,

- 31.12. od 8.00 hod do 24.00 hod a 1.januára od 00.00 hod do 05.00 hod,

**2.** Osoby maloleté do 15 rokov a mladistvé do 18 rokov nesmú požívať alkoholické nápoje alebo iné návykové látky a sú povinné podrobiť sa orientačnej dychovej skúške alebo orientačnému vyšetreniu testovacím prístrojom na zistenie omamných alebo psychotropných látok.

**3.** Osoby maloleté do 15 rokov sa nesmú zdržiavať bez dozoru svojich zákonných zástupcov po 21.00 hodine na verejne prístupných miestach, v ktorých sa podávajú alkoholické nápoje.

**Čl. 3**

# Kontrolná činnosť

Kontrolnú činnosť nad dodržiavaním záväzného nariadenia vykonávajú:

* primátor mesta,
* poslanci MsZ,
* pracovníci MsÚ poverení primátorom mesta,
* mestská polícia,
* hlavný kontrolór,
* členovia komisie pre ochranu verejného poriadku
* v súlade s ustanovením §5 ods. 10 zákona č.596/2003 Z.z. o štátnej správe v školstve a školskej samospráve je riaditeľ školy  a ostatní vedúci pedagogickí zamestnanci povinní oznámiť mestu požitie alkoholického nápoja alebo inej návykovej látky osobou maloletou do 15 rokov alebo mladistvou do 18 rokov.

**Čl. 4**

**Pokuty a iné sankcie**

1. Právnickej osobe alebo fyzickej osobe oprávnenej na podnikanie, ktorá porušila zákaz, obmedzenie alebo povinnosť uvedenú v čl. 2 ods. 1 písm. a) a b), v čl. 2 ods. 2 a v čl. 3 tohto VZN môže uložiť obec pokutu od 166 – 6 639 Eur.

**2.** Za porušenie zákazu v čl. 2 ods. 2 a 3 tohto VZN maloletou osobou môže obec uložiť zákonnému zástupcovi maloletého pokutu do výšky 33 eur.

**3.** Za porušenie zákazu v čl. 2 ods. 2 tohto VZN mladistvou osobou do 18 rokov uloží jej obec pokarhanie. V odôvodnených prípadoch uloží aj zákaz navštevovať verejne prístupné miesta a miestnosti, v ktorých sa podávajú alkoholické nápoje.

**4.** Pokutu podľa odseku 1 možno uložiť do jedného roka odo dňa, keď zákaz, obmedzenie alebo povinnosť boli porušené.

**5.** Na rozhodovanie o pokutách a na ukladanie sankcií podľa odseku 3 sa vzťahujú všeobecné predpisy o správnom konaní; miestne príslušná je obec podľa trvalého pobytu maloletého alebo mladistvého.

**6.** Ak sa ohrozí alebo naruší verejný poriadok, je takéto konanie postihnuteľné podľa § 48 zákona č. 372/1990 Zb. o priestupkoch v znení neskorších právnych predpisov.

**7.** Výnosy z pokút sú príjmom obce, ktorá ich uložila.

**Čl. 5**

**Osobitné povinnosti právnických osôb a fyzických osôb oprávnených na podnikanie**

# 

# 1. Právnické osoby a fyzické osoby oprávnené na podnikanie, na ktoré sa vzťahujú zákazy a

# obmedzenia uvedené v [§ 2 ods. 1 písm. a) a b)](javascript:%20fZzSRInternal('13304',%20'4258224',%20'4258224',%20'658749',%20'658764',%20'0')) a v odseku 2 zákona č. 219/1996 Z.z., sú povinné

# upozorniť verejnosť na zákazy a obmedzenia výrazným označením alebo oznámením (ďalej len

# „oznam“) umiestneným v prevádzkarniach alebo v budovách na takom mieste, kde ich verejnosť

# nemôže prehliadnuť.

**2.** Text oznamu (odsek 1) musí byť jednoznačný, výrazný, dobre viditeľný a umiestnený na

vhodnom podklade. Súčasťou tohto oznamu musí byť aj citácia zákona č. 219/1996 Z.z..

**3.** Každý, kto predáva alebo podáva alkoholické nápoje, na ktoré sa vzťahujú zákazy uvedené v [§ 2 ods. 1 písm. a) bodoch 1](javascript:%20fZzSRInternal('13304',%20'4258224',%20'4258224',%20'658749',%20'658754',%20'0')) a [5](javascript:%20fZzSRInternal('13304',%20'4258224',%20'4258224',%20'658762',%20'658762',%20'0')) zákona č. 219/1996 Z.z., je povinný odoprieť ich predaj alebo podanie osobe, o ktorej má pochybnosť, či spĺňa podmienku veku, kým ju nepreukáže.

**Čl. 6**

# Záverečné ustanovenia

1. Všeobecne záväzné nariadenie č. 10 o ochrane pred alkoholizmom a inými toxikomániami schválené uznesením MsZ č. XVI/93 zo dňa 13. 05. 1993 sa ruší v plnom rozsahu dňom 31.12.1996.

2. Všeobecne záväzne nariadenie bolo schválené na zasadnutí Mestského zastupiteľstva v Starej Ľubovni dňa 24.10.1996 č. XVI/1996 nadobúda účinnosť dňa 01.01.1997 a platí na území mesta Stará Ľubovňa.

3. Zmeny a doplnky Všeobecne záväzného nariadenia boli schválené na zasadnutí Mestským zastupiteľstvom v Starej Ľubovni dňa 17.09.2009 pod č. B 367 nadobúdajú účinnosť dňa 15.10.2009.

4. Zmeny a doplnky Všeobecne záväzného nariadenia boli schválené na zasadnutí Mestským zastupiteľstvom v Starej Ľubovni dňa 21.02.2013 pod č. ............. nadobúdajú účinnosť dňa .........**PaedDr. Michal Biganič**

**primátor mesta**

Návrh zmeny tohto Všeobecne záväzného nariadenia bol zverejnený na pripomienkovanie dňa 5.2.2013 a zvesený dňa .............

**Pôvodné znenie VZN !**

**MESTO STARÁ ĽUBOVŇA**

**Všeobecne záväzné**

**nariadenie č. 10**

**O OCHRANE PRED ZNEUŽÍVANÍM ALKOHOLICKÝCH NÁPOJOV**

**schválené uznesením MsZ č. XVI/1996 zo dňa 24.10.1996**

**úpravy a doplnky : uznesenie MsZ č. XVII/96 zo dňa 13.12.1996**

**uznesenie MsZ č. XIII/2008 pod B 230 zo dňa 13.11.2008**

**uznesenie MsZ č. XVIII/2009 zo dňa 17.09.2009**

Mestské zastupiteľstvo v Starej Ľubovni v súlade s ustanoveniami zákona č. 369/1990 Zb. o obecnom zriadení v znení jeho zmien a doplnkov, zákona č.219/1996 Zz. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a zákona č. 634/1992 Zb. o ochrane spotrebiteľa

**v y d á v a**

pre územie mesta Stará Ľubovňa Všeobecne záväzne nariadenie o ochrane pred zneužívaním alkoholických nápojov v úplnom znení:

**Čl. 1**

# Všeobecné ustanovenia

**1.** Alkoholizmus je negatívny jav spôsobujúci značné spoločenské škody, najmä poškodzovanie zdravia občanov. Všetky orgány, organizácie a občania predávajúci tovar alebo poskytujúci iné služby sú povinné chrániť občanov i spoločnosť pred škodlivými účinkami alkoholizmu, odstraňovať ich príčiny a následky.

**2.** Alkoholické nápoje podľa tohto nariadenia sú liehoviny, destiláty, víno, pivo a iné nápoje, ktoré obsahujú viac ako 0,75 objemového percenta alkoholu.

**Čl. 2**

# Obmedzujúce opatrenia

**1.** Pre každého, kto predáva alebo podáva alkoholické nápoje, platia obmedzujúce opatrenia v zmysle zákona č. 219/1996 Z.z., a to v úplnom rozsahu ustanovení citovaného zákona.

Mesto Stará Ľubovňa stanovilo ďalšie obmedzujúce podmienky predaja alkoholických nápojov ustanoveniami Všeobecne záväzných nariadení:

- č. 22 o predajnom a prevádzkovom čase

- č. 17 ktorým sa upravuje ambulantný predaj - č. 9 o verejných kultúrnych podujatiach

- č. 4 o prevádzkovaní obchodu a služieb na území mesta Stará Ľubovňa.

Porušenie povinností uložených v zákone č. 219/1996 Z.z. ako aj v uvedených VZN sa považuje za porušenie zákona a tohto VZN a mesto zaň môže uložiť sankciu podľa čl. 4.

**2.** Osoby maloleté do 15 rokov a mladistvé do 18 rokov nesmú požívať alkoholické nápoje alebo iné návykové látky a sú povinné podrobiť sa orientačnej dychovej skúške alebo orientačnému vyšetreniu testovacím prístrojom na zistenie omamných alebo psychotropných látok.

Osoby maloleté do 15 rokov sa nesmú zdržiavať bez dozoru svojich zákonných zástupcov po 21.00 hodine na verejne prístupných miestach, v ktorých sa podávajú alkoholické nápoje.

**3.** V prípade potreby, ak si to bude vyžadovať situácia na území mesta môže primátor mesta obmedziť alebo zakázať v určitých hodinách alebo dňoch predaj, podávanie alebo užívanie alkoholických nápojov v zariadeniach spoločného stravovania, v predajniach potravín alebo na iných verejne prístupných miestach.

Predmetné obmedzenie, respektíve zákaz vydá primátor mesta v zmysle ustanovení zákona o správnom konaní.

**4.** Mesto Stará Ľubovňa zakazuje predaj alkoholických nápojov špecifikovaných v čl. 1 odst. 2 tohto nariadenia vo všetkých zariadeniach, v ktorých sa podávajú alkoholické nápoje, nachádzajúcich sa v územnom obvode mesta špecifikovaných v § 2 odst. 2 zákona NR SR č. 219/96 Z.z. mimo prevádzkových dôb určených Všeobecne záväzným nariadením č. 22 a rozhodnutím mesta vydaným pre konkrétne zariadenie.

**Čl. 3**

# Kontrolná činnosť

Kontrolnú činnosť nad dodržiavaním záväzného nariadenia vykonávajú:

* primátor mesta,
* poslanci MsZ,
* pracovníci MsÚ, poverení primátorom mesta,
* mestská polícia,
* hlavný kontrolór,
* pracovníci útvaru hlavného kontrolóra,
* členovia komisie pre ochranu verejného poriadku a komisie podnikateľskej činnosti obchodu a cestovného ruchu
* v súlade s ustanovením §5 ods. 10 zákona č.596/2003 Z.z. o štátnej správe v školstve a školskej samospráve je riaditeľ školy  a ostatní vedúci pedagogickí zamestnanci povinní oznámiť mestu požitie alkoholického nápoja alebo inej návykovej látky osobou maloletou do 15 rokov alebo mladistvou do 18 rokov.

**Čl. 4**

**Pokuty a iné sankcie**

**1.** Právnickej osobe alebo fyzickej osobe oprávnenej na podnikanie, ktorá porušila zákaz,

obmedzenie alebo povinnosť uvedenú v § 2 ods. 1 písm. a) a b), v § 2 ods. 2 a v § 3 v zákona

č. 219/1996 Z.z môže uložiť mesto pokutu od 166 – 6 639 Eur.

**2.** Za porušenie zákazu v § 2 ods. 2 a 3 zákona č. 219/1996 Z.z. maloletou osobou môže mesto

uložiť zákonnému zástupcovi maloletého pokutu do výšky 33 eur.

**3.** Za porušenie zákazu v § 2 ods. 2 zákona č. 219/1996 Z.z. mladistvou osobou do 18 rokov uloží

jej mesto pokarhanie. V odôvodnených prípadoch uloží aj zákaz navštevovať verejne prístupné

miesta a miestnosti, v ktorých sa podávajú alkoholické nápoje.

**4.** Pokutu podľa odseku 1 možno uložiť do jedného roka odo dňa, keď zákaz, obmedzenie alebo

povinnosť boli porušené.

**5.** Na rozhodovanie o pokutách a na ukladanie sankcií podľa odseku 3 sa vzťahujú všeobecné

predpisy o správnom konaní; miestne príslušná je obec podľa trvalého pobytu maloletého alebo

mladistvého.

**6.** Výnosy z pokút sú príjmom obce, ktorá ich uložila.

**Článok 5**

**Osobitné povinnosti právnických osôb a fyzických osôb oprávnených na podnikanie**

# 

# 1. Právnické osoby a fyzické osoby oprávnené na podnikanie, na ktoré sa vzťahujú zákazy a

# obmedzenia uvedené v [§ 2 ods. 1 písm. a) a b)](javascript:%20fZzSRInternal('13304',%20'4258224',%20'4258224',%20'658749',%20'658764',%20'0')) a v odseku 2 zákona č. 219/1996 Z.z., sú

# povinné upozorniť verejnosť na zákazy a obmedzenia výrazným označením alebo

# oznámením (ďalej len „oznam“) umiestneným v prevádzkarniach alebo v budovách na

# takom mieste, kde ich verejnosť nemôže prehliadnuť.

**2.** Text oznamu (odsek 1) musí byť jednoznačný, výrazný, dobre viditeľný a umiestnený na

vhodnom podklade. Súčasťou tohto oznamu musí byť aj citácia zákona č. 219/1996 Z.z.

**3.** Každý, kto predáva alebo podáva alkoholické nápoje, na ktoré sa vzťahujú zákazy uvedené v [§ 2](javascript:%20fZzSRInternal('13304',%20'4258224',%20'4258224',%20'658749',%20'658754',%20'0'))

[ods. 1 písm. a) bodoch 1](javascript:%20fZzSRInternal('13304',%20'4258224',%20'4258224',%20'658749',%20'658754',%20'0')) a [5](javascript:%20fZzSRInternal('13304',%20'4258224',%20'4258224',%20'658762',%20'658762',%20'0')), je povinný odoprieť ich predaj alebo podanie osobe, o ktorej má

pochybnosť, či spĺňa podmienku veku, kým ju nepreukáže.

**Čl. 6**

# Záverečné ustanovenia

**1.** Všeobecne záväzné nariadenie č. 10 o ochrane pred alkoholizmom a inými toxikomániami schválené uznesením MsZ č. XVI/93 zo dňa 13. 05. 1993 sa **ruší** v plnom rozsahu dňom 31.12.1996.

**2.** Všeobecne záväzne nariadenie bolo schválené na zasadnutí Mestského zastupiteľstva v Starej Ľubovni dňa 24.10.1996 č. XVI/1996 nadobúda účinnosť dňa 01.01.1997 a platí na území mesta Stará Ľubovňa.

3. Zmeny a doplnky Všeobecne záväzného nariadenia boli schválené na zasadnutí Mestským zastupiteľstvom v Starej Ľubovni dňa 17.09.2009 pod č. B 367 nadobúdajú účinnosť dňa 15.10.2009.

**RNDr. Valent Jaržembovský**

**primátor mesta**