

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:**  XX/2013

**Dňa:** 21.02.2013

**K bodu programu:** **č. 19**

**Názov materiálu: Transformácia obchodných spoločností a príspevkovej organizácie Mesta Stará Ľubovňa**

**Materiál obsahuje**: Návrh uznesenia

Dôvodová správa

**Materiál vypracoval a predkladá: Mgr. Rudolf Žiak**

prednosta MsÚ

**Podpis: \_\_\_\_\_\_\_\_\_\_\_\_\_\_\_\_\_\_**

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**b e r i e n a  v e d o m i e**

informáciu o činnosti komisie na účely zmeny organizácie a možného zlúčenia obchodných spoločností a príspevkovej organizácie Mesta Stará Ľubovňa.

**D ô v o d o v á s p r á v a**

V zmysle uznesenia Mestského zastupiteľstva č. 374 zo dňa 13.09.2012 bola príkazom primátora Mesta č. 24/2012 zo dňa 17.9.2012 a dodatkom č. 1 zo dňa 29.10.2012 menovaná komisia na účely zmeny organizácie a možného zlúčenia obchodných spoločností a príspevkovej organizácie Mesta Stará Ľubovňa.

Komisia v zložení: Žiak Rudolf, Mgr. – predseda; Bizovský Peter, MUDr., MPH; Dopiriak Ján, Ing.; Gurega Pavol, Ing.; Sokol Peter, Ing.; Srnka Miroslav, Ing.; Tomko Ľuboš, PhDr. na svojom poslednom rokovaní 14.02.2013 dospela k nasledovným záverom a odporúčaniam:

* znížiť počet obchodných spoločností Mesta Stará Ľubovňa - navrhovaný model, ako dlhodobá vízia, jedna p. o. s možnosťou podnikania na zabezpečenie vykonávania verejnoprospešných činností Mesta a jedna spol. s r. o. na vykonávanie podnikateľských činností;
* riešiť priestorové otázky – spoločný areál a spoločné využívanie objektov + doriešenie problému administratívnej budovy (odkúpenie od I. Semex v zmysle návrhu bod programu č. 28);
* následne presťahovať p. o. VPS do areálu spol. s r. o. EKOS (úspora nákladov, spoločné využívanie strojového parku);
* navrhnúť možnosti využitia nadbytočných objektov;
* pokúsiť sa o vytvorenie združenia obcí na zabezpečenie zvozu a likvidácie odpadu formou príspevku (podobne ako v prípade Spoločného stavebného úradu);
* realizovať podrobnú pasportizáciu (zeleň, miestne komunikácie, verejné osvetlenie, cintoríny) a zaradiť ju medzi priority RPM na r. 2013;
* do organizačnej štruktúry novej p. o. začleniť spol. s r. o. MARMON, t. j. zrušiť spoločnosť s účinnosťou od 01.01.2014;
* vyčleniť v rámci RPM zdroje na nákup techniky pre p. o. VPS ;
* rozdeliť verejné služby na činností zabezpečované p. o. a v rámci podnikateľských aktivít;
* budúcnosť spol. s r. o. ĽMS riešiť samostatne na aprílovom rokovaní MsZ.