

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** XX./2013

**Dňa:** 21.02.2013

**K bodu programu:** **č. 15**

**Názov materiálu:** VZN č. 42 o chove a držaní psov na území mesta Stará Ľubovňa

**Materiál obsahuje**: Návrh uznesenia

Dôvodová správa

**Materiál predkladá:** Mgr. Zamkovský Matej

ved. oddelenia POaS

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracoval:** Mgr. Matej Zamkovský, Mgr. Petriláková Katarína

Oddelenie organizačné a právne

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Návrh na uznesenie :**

Mestské zastupiteľstvo v Starej Ľubovni po prerokovaní predloženého materiálu

**s ch v a ľ u j e**

**zmeny VZN č. 42 o chove a držaní psov na území mesta Stará Ľubovňa v súlade s predloženým návrhom.**

**Dôvodová správa :**

Občanom SR Pavlom Pachníkom bol Okresnej prokuratúre v Starej Ľubovni podaný podnet na preskúmanie zákonnosti Všeobecne záväzného nariadenia Mesta Stará Ľubovňa č. 42 o chove a držaní psov na území Mesta Stará Ľubovňa.

Právne, organizačné a správne oddelenie poskytlo Okresnej prokuratúre všetky požadované písomné materiály, uznesenia MsZ zo schvaľovacieho procesu predmetného VZN, ako aj samotné VZN v úplnom znení.

Okresná prokuratúra vo svojom stanovisku Pd 47/12-7 zo dňa 25.10.2012 vo výrokovej časti v súlade s § 22 ods. 2 písm. i) zákona o prokuratúre **n a v r h l a :**

1. **Prerokovať tento protest prokurátora na najbližšom zasadnutí MsZ ( do 30 dní od doručenia stanoviska prokuratúry)**
2. **Zrušiť VZN č. 42**

V stanovisku prokurátora sa uvádza, že napadnuté VZN bolo vydané v rozpore s čl. 68 a čl. 71 ods. 2 Ústavy, ustanovením § 6 ods. 1 Zákona o obecnom zriadení a s ďalšími zákonmi, pretože **spoločenské vzťahy ním upravené nepatria do sféry samosprávy obce, ale sú súčasťou výkonu štátnej správy**, pričom žiadny zákon a ani iný všeobecne záväzný právny predpis nesplnomocnil obec na vydanie takéhoto VZN.

**MsZ na svojom zasadnutí dňa 15.11.2012 protest prokurátora prejednalo a vzalo na vedomie, ale predmetné VZN nezrušilo, aj vzhľadom na skutočnosť, že v NR SR prebiehala rozsiahla diskusia k novele zákona o chove a držaní psov. MsZ uložilo prednostovi MsÚ zosúladiť VZN č. 42 s platnou legislatívou a predložiť na rokovanie MsZ. Do konca roka 2012 nebola prijatá zmena zákona č. 282/2002 Zz. Navrhovateľ –ministerstvo pôdohospodárstva SR stiahol svoj návrh z rokovania NR SR.**

**V súlade s platnou právnou úpravou je Mesto povinné bez zbytočného odkladu najneskôr do 90 dní od doručenia protestu nezákonné VZN zrušiť, alebo novelizovať v súlade s platnou právnou úpravou.**

**Na základe vyššie uvedeného predkladáme návrh na zmenu jednotlivých ustanovení VZN č. 42 v súlade s platnou legislatívou.**

**Pracovný návrh ! Navrhované úplne znenie!**



**MESTO STARÁ ĽUBOVŇA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Mesto Stará Ľubovňa, na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 zákona č. 369/1990 Zb. o obecnom zriadení v znení neskorších zmien a doplnkov a zákona NR SR č.282/2002 Z. z., ktorým sa upravujú niektoré podmienky držania psov, v y d á v a toto**

**Všeobecne záväzné**

**nariadenie č. 42**

**O CHOVE A DRŽANÍ PSOV NA ÚZEMÍ MESTA**

**STARÁ ĽUBOVŇA**

**schválené uznesením MsZ č. XX/2006 zo dňa 23.2.2006**

**úpravy a doplnky : uznesenie MsZ č.XXIII/2006 zo dňa 18.9.2006,**

**uzenesenie MsZ č. XIII/2008 zo dňa 13.11.2008,**

**uznesenie MsZ č.XX/2009 zo dňa 10.12.2009,**

**uznesenie MsZ č. ............... zo dňa 23.02.2013,**

**Čl. 1**

**Úvodné ustanovenia**

1. Účelom tohto VZN je :

a) určiť podrobnosti o vodení psa na území mesta Stará Ľubovňa (ďalej len ,,mesto“),

b) vymedziť miesta na území mesta, kde je voľný pohyb psa zakázaný,

c) vymedziť miesta na území mesta, kde je vstup so psom zakázaný,

d) určiť podrobnosti o zamedzení znečisťovania verejných priestranstiev za účelom vytvárania a ochrany životných a hygienických podmienok a zdravého spôsobu života obyvateľov v meste.

**Čl. 2**

**Základné pojmy**

1. Voľný pohyb psa - je pohyb psa bez vôdzky mimo chovného priestoru alebo zariadenia na chov, za voľný pohyb psa sa nepovažuje pohyb zvláštneho psa bez vôdzky mimo chovného priestoru alebo zariadenia na chov, ak je na základe výcviku ovládaný osobou, ktorá ho vedie.
2. Zvláštnym psom je pes:

- používaný súkromnými bezpečnostnými službami podľa osobitného zákona

- používaný horskou službou,

- používaný pri záchranných prácach pri plnení úloh civilnej ochrany,

- poľovný

- ovčiarsky

- vodiaci

- používaný počas výcviku alebo súťaže konanej podľa medzinárodného alebo národného

skúšobného poriadku.

1. Nebezpečným psom je pes, ktorý pohrýzol alebo poranil človeka bez toho, aby bol napadnutý

alebo vyprovokovaný, ak sa nepoužil v nutnej obrane alebo v krajnej núdzi.

**Čl.3**

**Evidencia psov**

1. Každý pes držaný nepretržite viac ako 90 dní na území Slovenskej republiky podlieha evidencii psov ( ďalej len evidencia). Držiteľ psa je povinný prihlásiť psa do evidencie v lehote do 30 dní od uplynutia posledného dňa lehoty uvedenej v prvej vete v mieste, kde sa pes v danom roku prevažne nachádza.
2. Evidenciu vedie obec.
3. Do evidencie sa zapisuje najmä:

a) evidenčné číslo psa,

b) tetovacie číslo alebo údaj o čipovaní psa, ak ho pes má,

c) meno, priezvisko a adresa trvalého pobytu držiteľa psa,

d) umiestnenie chovného priestoru alebo zariadenia na chov, v ktorom sa pes na území obce

zdržiava, ak sa umiestnenie nezhoduje s miestom trvalého pobytu držiteľa psa,

e) skutočnosť, že pes pohrýzol človeka bez toho, aby bol sám napadnutý alebo

vyprovokovaný, ak sa nepoužil v nutnej obrane alebo v krajnej núdzi,

f) úhyn psa,

g) strata psa.

1. Každú zmenu skutočností a údajov, ktoré sa zapisujú do evidencie, je držiteľ psa povinný do

30 dní od zmeny skutočnosti alebo údaja oznámiť obci, kde je alebo má byť pes evidovaný.

1. Známka je neprenosná na iného psa. Odcudzenie, zničenie alebo stratu známky je držiteľ psa

povinný oznámiť obci, kde je pes evidovaný, do 14 dní odvtedy, čo odcudzenie, zničenie alebo stratu známky zistil. Obec je povinná držiteľovi psa za úhradu, ktorá nesmie byť vyššia ako 3,50 Eur, vydať náhradnú známku.

**Čl.4**

**Vodenie psa**

**1.** Vodiť psa mimo chovného priestoru a mimo zariadenia na chov môže len osoba, ktorá je

fyzicky a psychicky spôsobilá a schopná ho ovládať v každej situácii, pričom je povinná

predchádzať tomu, aby pes útočil alebo iným spôsobom ohrozoval človeka alebo zvieratá, a

zabraňovať vzniku škôd na majetku, prírode a životnom prostredí, ktoré by pes mohol

spôsobiť.

1. Vodiť nebezpečného psa mimo chovného priestoru alebo zariadenia na chov môže len osoba,

ktorá je plne spôsobilá na právne úkony. Na verejnom priestranstve musí mať nebezpečný pes nasadený náhubok.

1. Za psa vždy zodpovedá držiteľ psa alebo osoba, ktorá psa vedie alebo nad psom vykonáva

dohľad. Držiteľ psa a ten, kto psa vedie, je povinný oznámiť svoje meno, priezvisko a adresu trvalého pobytu osobe, ktorú pes pohrýzol. Ten kto psa vedie, je povinný oznámiť osobe, ktorú pes pohrýzol, aj meno, priezvisko a adresu trvalého pobytu držiteľa psa. Súčasne je povinný skutočnosť, že pes pohrýzol človeka bez toho, aby bol sám napadnutý alebo vyprovokovaný , ak sa nepoužil v nutnej obrane alebo v krajnej núdzi, oznámiť obci, kde je pes evidovaný.

1. Vodiť psa na verejné priestranstvá a na miesta so zákazom voľného pohybu psov možno len na vôdzke bezpečne pripevnenej na obojku alebo prsnom postroji. Pevnosť vôdzky a jej dĺžka musí byť primeraná psovi tak, aby bolo možné psa ovládať v každej situácii.

*Zakazuje sa:*

1. Vodiť psa bez vôdzky do vozidla verejnej dopravy a na miesta, kde sa pohybujú alebo

zhlukujú ľudia, okrem vodiacich psov. Ak ide o psa bez výcviku alebo nebezpečného psa, ktorý by mohol ohroziť zdravie iných zvierat alebo bezpečnosť ľudí, ani bez náhubku.

1. Uviazať alebo ponechať samého psa bez uviazania na verejnom priestranstve (napr. pred

obchodom).

c) Podnecovať na agresivitu proti inému zvieraťu alebo proti človeku.

**Čl.5**

**Vymedzenie miest pre pohyb psov**

1. Vstup so psom je zakázaný:

- na detské ihriská a pieskoviská,

- na plaváreň,

- na verejné športové ihriská a plochy určené na tento účel,

- na cintoríny,

- do kostolov,

- do zdravotníckych zariadení,

- do areálov školských a predškolských zariadení,

- do predajní potravín a zariadení spoločného stravovania,

- do kultúrnych zariadení a obradných miestností,

- na všetky miesta označené značkou „Zákaz vstupu so psom“,

1. Voľný pohyb psov za dozoru držiteľa je dovolený v lokalitách :

- v okolí rieky Poprad /od mostu pre peších cez rieku Poprad pri povodňovom dome

v smere na obec Hniezdne po oboch stranách toku po hranicu katastra mesta/,

- v okolí potoka Jakubianka /od brodu cez potok Jakubianka za autoumyvárňou Čoma

v smere na obec Nová Ľubovňa po hranicu katastra mesta obojstranne/,

- v okolí miestnej komunikácie Okružná ul., križovatka zo sídliska smerom na nový cintorín

obojstranne,

- mimo zastavanej časti mesta vo voľnej krajine.

- v ostatných lokalitách na území mesta je voľný pohyb psov zakázaný.

**3.** Zákaz vstupu sa nevzťahuje na zvláštneho psa.

**4.** Miesta vymedzené podľa tohto článku musia byť viditeľne označené. Toto označenie

zabezpečí vlastník, správca alebo užívateľ budovy.

**Čl. 6**

**Odchyt túlavých psov**

1. Obec je povinná zabezpečiť odchyt túlavých zvierat na území obce.
2. Odchyt túlavých zvierat a ich umiestňovanie do útulkov a karanténnych staníc môžu vykonávať iba odborne spôsobilé osoby.

**3.** Psy určené na odchyt sa budú odchytávať Mestskou políciou v Starej Ľubovni.

**Čl. 7**

**Znečisťovanie verejných priestranstiev**

1. Ak pes znečistí verejné priestranstvo exkrementami, je osoba, ktorá ho vedie, povinná

znečistenie bezodkladne odstrániť použitím vhodných prostriedkov, napr. plastovým, prípadne papierovým vreckom a následne odhodením do odpadovej nádoby. Každý majiteľ resp. držiteľ psa, alebo osoba ktorá vykonáva nad psom dohľad je povinná pri pohybe so psom na verejných priestranstvách mesta nosiť vhodné plastové resp. papierové vrecko na odpratanie psích exkrementov. Túto skutočnosť je osoba, ktorá psa vedie povinná na vyzvanie preukázať osobám oprávneným vykonávať kontrolu nad dodržiavaním ustanovení tohto VZN.

1. V záujme ochrany verejného poriadku a dobrého občianskeho spolunažívania je osoba, ktorá psa vedie povinná dbať, aby pes nepoškodzoval kvetinové záhony a trávniky.

**Čl. 8**

**Priestupky**

1. Priestupku sa dopustí držiteľ psa, ak
2. neoznámi obci, v ktorej je pes evidovaný alebo má byť evidovaný, každú zmenu

skutočností a údajov, ktoré sa zapisujú do evidencie, do 30 dní od ich zmeny,

b) neprihlási psa do evidencie,

c) umožní, aby psa viedla osoba, ktorá nespĺňa podmienky ustanovené v čl. 4 ods. 1 a 2,

d) neohlási, že pes pohrýzol človeka bez toho, aby bol sám napadnutý alebo

vyprovokovaný, ak sa nepoužil v krajnej núdzi alebo v nutnej obrane,

e) neoznámi odcudzenie, zničenie alebo stratu známky,

f) nezabráni voľnému pohybu psa okrem priestorov na to určených.

1. Priestupku sa dopustí ten, kto vedie psa, ak

a) neohlási svoje meno, priezvisko a adresu trvalého pobytu a meno, priezvisko a adresu

trvalého pobytu držiteľa psa osobe, ktorú pes pohrýzol,

b) nezabráni útoku psa na človeka alebo zviera alebo nezabráni inému spôsobu ich

ohrozovania psom,

1. neohlási, že pes pohrýzol človeka bez toho, aby bol sám napadnutý alebo

vyprovokovaný, ak sa nepoužil v krajnej núdzi alebo v nutnej obrane,

d) nepreukáže známkou totožnosť psa,

e) nerešpektuje zákaz vstupu so psom alebo zákaz voľného pohybu psa,

f) neodstráni bezprostredne výkaly, ktorými pes znečistil verejné priestranstvo.

1. Za priestupok podľa odseku 1 a odseku 2 písm. a) až c) možno uložiť pokutu do 165 eur

a za priestupok podľa odseku 2 písm. d) až f) možno uložiť pokutu do 65 eur.

1. Priestupky podľa tohto všeobecne záväzného nariadenia prejednáva:

a) obec,

b) v blokovom konaní obecná polícia,

c) orgán Policajného zboru.

1. Na priestupky a ich prejednávanie sa vzťahuje všeobecný predpis o priestupkoch, a to

Zákon SR NR č. [372/1990 Zb.](http://www.epi.sk/Main/Default.aspx?Template=%7E/Main/TArticles.ascx&zzsrlnkid=11898889&phContent=%7E/ZzSR/ShowRule.ascx&RuleId=11635&FragmentId1=0&FragmentId2=0) o priestupkoch v znení neskorších predpisov.

1. Výnos pokút je príjmom rozpočtu obce, okrem výnosu pokút uložených v blokovom konaní

orgánmi Policajného zboru, ktorý je príjmom štátneho rozpočtu.

**Čl. 9**

**Záverečné ustanovenie**

1. Sporné chovy psov na území mesta sa budú riešiť v spolupráci s Regionálnou veterinárnou a potravinovou správou Stará Ľubovňa.

1. Toto Všeobecne záväzné nariadenie bolo schválené uznesením MsZ .......... dňa .......... a nadobúda účinnosť dňa .......... .

***PaedDr. Michal Biganič***

***primátor mesta***

**Vyvesené na úradnej tabuli 5.2.2013**

**Pôvodne znenie VZN !**

**MESTO STARÁ ĽUBOVŇA**

**Všeobecne záväzné nariadenie č. 42**

**O CHOVE A DRŽANÍ PSOV NA ÚZEMÍ MESTA**

**STARÁ ĽUBOVŇA.**

**schválené uznesením MsZ č. XX/2006 zo dňa 23.2.2006**

**úpravy a doplnky : uznesenie MsZ č.XXIII/2006 zo dňa 18.9.2006,**

**MsZ č. XIII/2008 zo dňa 13.11.2008, MsZ č.XX/2009 zo dňa 10.12.2009**

Mestské zastupiteľstvo v Starej Ľubovni, na základe ust. § 6 zák. č. 369/1990 Zb. o obecnom zriadení v znení neskorších predpisov, v spojení s ust. zákona NR SR č.272/1994 Z. z. o ochrane zdravia ľudí v znení neskorších predpisov, zákona NR SR č.282/2002 Z. z., ktorým sa upravujú niektoré podmienky držania psov, zákona NR SR č. 488/2002 Z. z. o veterinárnej starostlivosti a o zmene niektorých zákonov, vydáva pre územie mesta Stará Ľubovňa toto Všeobecne záväzné nariadenie o chove a držaní psov na území mesta Stará Ľubovňa.

**Čl. 1**

**Úvodné ustanovenia**

Všeobecne záväzné nariadenie ustanovuje podmienky držania a chovania psov na celom území mesta pri dodržiavaní platných veterinárnych, hygienických a stavebných predpisov v zmysle platných zákonov o ochrane životného prostredia s výnimkou služobných psov používaných podľa osobitných predpisov a vodiacich psov.

**Čl. 2**

**Základné pojmy**

a/ Vodenie psa – vlastný pohyb psa na vôdzke osobou, ktorá psa vedie alebo nad psom vykonáva dohľad

b/ Voľný pohyb psa - je pohyb psa bez vôdzky mimo chovného priestoru alebo zariadenia na chov, za voľný pohyb psa sa nepovažuje pohyb zvláštneho psa bez vôdzky mimo chovného priestoru alebo zariadenia na chov, ak je na základe výcviku ovládaný osobou, ktorá ho vedie.

c/ Zvláštnym psom je pes:

- používaný súkromnými bezpečnostnými službami podľa osobitného zákona

- používaný horskou službou,

- používaný pri záchranných, lokalizačných a likvidačných prácach pri plnení úloh civilnej ochrany,

- poľovný

- ovčiarsky

- vodiaci

- používaný počas výcviku alebo súťaže konanej podľa medzinárodného alebo národného skúšobného poriadku.

d/ Nebezpečným psom je pes, ktorý pohrýzol alebo poranil človeka bez toho, aby bol napadnutý alebo vyprovokovaný, ak sa nepoužil v nutnej obrane alebo v krajnej núdzi.

e/ Chovné zariadenie - zariadenie farmového, klietkového alebo iného typu určené na chov psov.

f/ Túlavý pes - pes trvalo sa nachádzajúci mimo domova, opatery a dohľadu chovateľa, pohybuje sa voľne, je dôsledkom neplánovaného alebo nežiaduceho rozmnožovania psov.

g/ Opustený pes - pes opustený chovateľom s úmyslom zbaviť sa ho.

h/ Útulok pre zvieratá - zariadenie, kde môžu byť umiestnené psy, ktoré sú závislé na bezprostrednej pomoci človeka a to na žiadosť chovateľa, alebo psy túlavé a opustené.

i/ Karanténna stanica – je zariadenie, ktoré slúži na umiestnenie túlavých a odchytených psov mestskou políciou v meste Stará Ľubovňa

**Čl.3**

**Podmienky chovu psov**

a/ Psa možno pri chove trvalo umiestniť iba v chovnom priestore /v byte, v rodinnom dome alebo zariadení/, určenom na chov, ktorý mu umožňuje biologické potreby primerané jeho druhu, veku, zdravotnému stavu, spĺňa zoohygienické a hygienické požiadavky, umožňuje jeho dennú kontrolu a zabraňuje jeho úteku.

b/ Ak je chovaný pes trvalo umiestnený vonku, má mať priestor na spánok a odpočinok a priestor, ktorý ho chráni pred nepriaznivými klimatickými vplyvmi.

c/ Je zakázané chovať psa

- po tme alebo bez stáleho priameho prístupu čerstvého vzduchu,

- ponechať samého v osobnom aute alebo v kabíne nákladného auta, ktoré je na priamom slnečnom žiarení alebo na mraze a nemá zabezpečené priame vetranie,

- chovať v uzavretom chovnom priestore bez možnosti vykonania potreby dlhšie ako 12 hod. denne

- pes nesmie byť trvalo pripútaný na krátku nepohyblivú reťaz

d/ cvičiť psov pre služobné účely je možné iba v priestoroch na to určených

**Čl.4**

**Evidencia psov**

a/ Každý pes držaný nepretržite viac ako 90 dní na území Slovenskej republiky podlieha evidencii psov ( ďalej len evidencia). Držiteľ psa je povinný prihlásiť psa do evidencie v lehote do 30 dní od uplynutia posledného dňa lehoty uvedenej v prvej vete v mieste, kde sa pes v danom roku prevažne nachádza.

b/ Evidenciu vedie Mestský úrad /MsÚ/ v Starej Ľubovni.

c/ Každú zmenu skutočností a údajov, ktoré sa zapisujú do evidencie, je držiteľ psa povinný do 30 dní od zmeny skutočnosti alebo údaja oznámiť MsÚ v Starej Ľubovni.

d/ Pes starší ako 6 mesiacov sa označuje evidenčnou známkou, ktorú si majiteľ zakúpi pri prihlasovaní psa do evidencie MsÚ v Starej Ľubovni, kde je pes evidovaný na účely miestneho poplatku. Známkou držiteľ psa preukazuje totožnosť psa.

e/ Známka je neprenosná na iného psa. Odcudzenie, zničenie alebo stratu známky je držiteľ psa povinný oznámiť MsÚ v Starej Ľubovni do 14 dní odvtedy, čo odcudzenie, zničenie alebo stratu známky zistil. MsÚ je povinný držiteľovi psa za úhradu, ktorá nesmie byť vyššia ako 3,30 Eur, vydať náhradnú známku.

f/ MsÚ v Starej Ľubovni vydá držiteľovi nebezpečného psa evidenčnú známku pre nebezpečného psa.

g/ Bližšie podmienky evidencie psov upravuje VZN č.41 o miestnych daniach a miestnom poplatku za KO a DSO

**Čl.5**

**Práva a povinnosti držiteľov psa**

a/ Psa nemožno chovať v chovnom priestore, ktorý nevyhovuje jeho biologickým a etologickým potrebám, najmä v pivnici, na povale, na balkóne, v garáži a pod., ani v zariadení na chov iného spoločenského zvieraťa (napr. v klietke). Psa chovaného vonku možno dlhodobo uväzovať iba na vodiacom zariadení, ktoré je dlhé najmenej 3 metre a má voľne sa kĺzajúce vodidlo, ktoré mu umožňuje voľný pohyb najmenej 2 metre na každú stranu.

b/ Psa, ktorý poranil človeka, je povinný držiteľ dať bezodkladne vyšetriť veterinárnemu lekárovi na vlastné náklady a potvrdenie o prehliadke odovzdať poškodenému.

c/ Za škody spôsobené psom zodpovedá držiteľ psa podľa všeobecne platných právnych predpisov.

d/ Je zakázané ukončiť chov psa jeho vypustením v meste, alebo do voľnej prírody.

e/Nedovoliť, aby pes rušil a ohrozoval obyvateľov mesta a ihneď odstrániť exkrementy spôsobené psom na verejnom priestranstve a spoločných priestoroch.

f/ Nedovoliť bez dozoru a bez označenia voľný pohyb psov na verejne prístupných miestach.

g/Držiteľ resp.majiteľ psa je povinný zabezpečiť raz ročne očkovanie proti besnote. Je povinný zabezpečiť karanténu psa na základe rozhodnutia Regionálnej veterinárnej a potravinovej správy v Starej Ľubovni.

h/Držiteľ psa je plne zodpovedný za škodu spôsobenú psom iným osobám.

i/ Osoba, ktorá psa vedie, alebo nad ním vykonáva dohľad musí dbať o to, aby pes neznečisťoval verejné zariadenia, pieskoviska a  nepoškodzoval kvetinové záhony. V prípade preukázaného znečistenia pieskoviska, alebo poškodenia kvetinových záhonov je majiteľ resp. držiteľ psa povinný nahradiť náklady spojené s  výmenou resp. dezinfekciou piesku a nahradiť škodu vzniknutú na kvetinovom záhone.

**Čl.6**

**Vodenie psa**

a/ Vodiť psa mimo chovného priestoru a mimo zariadenia na chov môže len osoba, ktorá je fyzicky a psychicky spôsobilá a schopná ho ovládať v každej situácii, pričom je povinná predchádzať tomu, aby pes útočil alebo iným spôsobom ohrozoval človeka alebo zvieratá, a zabraňovať vzniku škôd na majetku, prírode a životnom prostredí, ktoré by pes mohol spôsobiť.

b/ Vodiť nebezpečného psa mimo chovného priestoru alebo zariadenia na chov môže len osoba, ktorá je plne spôsobilá na právne úkony. Na verejnom priestranstve musí mať nebezpečný pes nasadený náhubok.

c/ Za psa vždy zodpovedá držiteľ psa alebo osoba, ktorá psa vedie alebo nad psom vykonáva dohľad. Držiteľ psa a ten, kto psa vedie, je povinný oznámiť svoje meno, priezvisko adresu trvalého pobytu osobe, ktorú pes pohrýzol. Ten kto psa vedie, je povinný oznámiť osobe, ktorú pes pohrýzol, aj meno, priezvisko a adresu trvalého pobytu držiteľa psa. Súčasne je povinný skutočnosť, že pes pohrýzol človeka bez toho, aby bol sám napadnutý alebo vyprovokovaný , ak sa nepoužil v nutnej obrane alebo v krajnej núdzi, oznámiť mestu, kde je pes evidovaný. Zároveň majiteľ zakúpi pre psa známku, ktorou sa označujú nebezpečné psy.

**Čl.7**

**Zakazuje sa**

a/ Vodiť psa bez vôdzky do vozidla verejnej dopravy a na miesta, kde sa pohybujú alebo zhlukujú ľudia, okrem zvláštnych psov, a ak ide o psa bez výcviku, ktorý by mohol ohroziť zdravie iných zvierat alebo bezpečnosť ľudí, ani bez zabezpečenia (napr. bez košíka).

b/ Uviazať alebo ponechať samého psa bez uviazania na verejnom priestranstve (napr. pred obchodom).

c/ Podnecovať na agresivitu proti inému zvieraťu alebo proti človeku.

d/ Používať na psie zápasy ani na prípravu na ne.

e/ Voľný pohyb psov je povolený len na zvlášť určených miestach (pre všetkých psov).

f/ Znečisťovanie verejných priestranstiev exkrementami je zakázané. Ak pes znečistí verejné priestranstvo exkrementami, je osoba, ktorá ho vedie povinná znečistenie bezodkladne odstrániť použitím vhodných prostriedkov napr. plastovým, prípadne papierovým vreckom a následne odhodením do odpadovej nádoby. Každý majiteľ resp. držiteľ psa, alebo osoba ktorá vykonáva nad psom dohľad je povinná pri pohybe so psom na verejných priestranstvách mesta nosiť vhodné plastové resp. papierové vrecko na odpratanie psích exkrementov. Túto skutočnosť je osoba, ktorá psa vedie povinná na vyzvanie preukázať osobám oprávneným vykonávať kontrolu nad dodržiavaním ustanovení tohto VZN.

**Čl.8**

**Vymedzenie miest pre pohyb psov**

1. Vodenie psov je zakázané:

- na detské ihriská, plaváreň, športové ihriská, na cintoríny, do kostolov, do zdravotníckych, školských a predškolských zariadení, na pieskoviská,

- na všetky miesta označené značkou „Zákaz vodenia psov“,

2. Voľný pohyb psov za dozoru držiteľa je dovolený v lokalitách :

- v okolí rieky Poprad

- v okolí potoka Jakubianka

- v okolí miestnej komunikácie zo sídliska smerom na nový cintorín

- v okolí poľnej cesty spájajúcej Okružnú a Ulicu Vansovej

- mimo zastavanej časti mesta vo voľnej krajine

- v ostatných lokalitách na území mesta je voľný pohyb psov zakázaný

3. Psy bez dozoru voľne sa pohybujúce na voľných priestranstvách, alebo bez obojka, náhubku a registračnej známky /túlavé psy/ sa budú humánne utrácať, ak spôsobia ohrozenie ľudí, alebo odchytávať a umiestňovať v zariadení zriadenom na tento účel, kde sa rozhodne so súhlasom veterinárneho lekára, ako sa bude s odchyteným zvieraťom ďalej nakladať, ak majiteľ ostane neznámy, alebo oň neprejaví záujem.

4. Vstup psom je zakázaný:

- na detské ihriská a pieskoviská

- cintoríny

- na verejné športové ihriská a plochy určené na tento účel

- plaváreň

- do areálov materských a základných škôl

- do predajní potravín a zariadení spoločného stravovania

- na všetky miesta označené značkou „Zákaz vstupu so psom“

**Čl.9**

**Ochrana psov**

1.Je zakázané psa týrať (spôsobovať mu bolesť, utrpenie alebo stav úzkosti), nechať ho hladovať ak to nie je v záujme jeho zdravia, biť a likvidovať ho nehumánnym spôsobom.

2**.** Každá právnicka osoba alebo fyzická osoba, ktorá psa trvalo alebo prechodne chová alebo drží je povinná zabezpečiť psovi výživu, opateru a umiestnenie, zodpovedajúce jeho fyziologickým potrebám a správaniu a poskytnúť mu potrebnú voľnosť pohybu. Voľnosť pohybu psa sa nesmie obmedzovať trvalo alebo zbytočne, alebo keď to psovi spôsobuje bolesť alebo poranenie.

3. Chorý pes musí byť ošetrený veterinárnym lekárom.

4. Majiteľ alebo držiteľ nesmie psa opustiť s úmyslom zbaviť sa ho vypustením v meste a jeho častiach.

1. Zakazuje sa:

- nútiť psa k výkonom, ktoré prekračujú jeho biologické schopnosti alebo mu spôsobujú neprimeranú bolesť, poranenie alebo utrpenie

- spôsobiť psovi trvalé alebo dlhodobé poškodenie zdravia

- spôsobiť psovi trvalú alebo dlhodobú poruchu správania

- štvať psa proti psovi

- usmrtiť psa bez primeraného dôvodu /s výnimkou prípadu nutnej obrany a krajnej núdze,

agresívny pes, nebezpečný pes/

/Bezbolestné usmrtenie psa z dôvodu nevyliečiteľnej choroby, závažného alebo rozsiahleho poranenia alebo jeho veku, ak je jeho ďalšie prežívanie spojené s nepretržitou bolesťou alebo utrpením, môže vykonať len veterinárny lekár, alebo osoba odborne spôsobilá, okrem skončenia utrpenia psa v naliehavých prípadoch, ak nemožno rýchlo zabezpečiť pomoc veterinárneho lekára./

6. Každý, kto zaregistruje túlavého psa alebo inak voľne sa pohybujúceho psa na verejnom priestranstve, nachádzajúceho sa mimo domova, bez opatery a dohľadu chovateľa (majiteľa, držiteľa), je povinný ihneď to oznámiť Mestskej polícii v Starej Ľubovni č. t. 4322766, 4315238.

**Čl. 10**

**Veterinárna starostlivosť**

1. Pre opustené a túlavé psy na území mesta Stará Ľubovňa bude zriadená karanténna stanica.
2. Do karanténnej stanice sa umiestnia psy :

a.) voľne sa pohybujúce bez dozoru na verejných priestranstvách alebo túlavé psy, ktorých majiteľ resp. držiteľ nie je známy

b.) odobrané chovateľom v prípade nevhodného zaobchádzania s nimi a nedodržania tohto nariadenia,

e.) určené na pozorovanie z dôvodu pohryznutia alebo poranenia človeka, ak chovateľ nemôže zabezpečiť ich oddelené umiestnenie,

f.) dovezené zo zahraničia, pre ktoré je stanovená povinná karanténa.

3. Nájdený alebo túlavý pes, ktorého chovateľ nie je známy, bude 7 dní pozorovaný v karanténe, aby sa zabránilo šíreniu možnej nákazy. Táto doba môže byť podľa potreby predĺžená a určí ju veterinárny lekár. Podľa výsledkov pozorovania a na základe rozhodnutia veterinárneho lekára bude zviera v karanténnej stanici, u nového majiteľa, alebo sa humánne utratí.

4. Ak sa chovateľ o svoje zviera prihlási počas karantény, bude mu zviera vydané, ak nie je podozrenie z nebezpečenstva prenosu nákazy. Pred prevzatím zvieraťa je chovateľ povinný prevádzkovateľovi karanténnej stanice uhradiť výdavky spojené s jeho umiestnením, liečením, prepravou alebo príp. likvidáciou.

5. Každý uhynutý pes, ktorý sa nachádza na verejnom priestranstve, musí byť odprataný. Zber, zvoz uhynutých a utratených zvierat na území mesta Stará Ľubovňa zabezpečí Mestský úrad v Starej Ľubovni na základe zmluvy s oprávnenou organizáciou, ktorá má oprávnenie na uvedenú činnosť.

**Čl. 11**

**Priestupky**

Priestupku sa dopustí občan tým, že poruší všeobecne záväzné predpisy a nariadenia upravujúce chov a držanie psov.

1. Občanovi, ktorý poruší ustanovenie čl.7 písm. f tohto VZN bude uložená pokuta podľa § 45 alebo § 46 zákona č.372/1990 Zb. o priestupkoch v blokovom konaní alebo v priestupkovom konaní. Pri opakovanom priestupku rovnakého druhu bude vydaný zákaz na chov a držbu.

2. Priestupku sa dopustí držiteľ psa, ak:

a/ neprihlási psa do evidencie,

b/umožní, aby psa viedla osoba, ktorá nespĺňa podmienky ustanovené v čl. 6 Vodenie psa písm. a/ a b/ tohto VZN,

c/neohlási, že pes pohrýzol človeka bez toho, aby bol sám napadnutý alebo vyprovokovaný, ak sa nepoužil v nutnej obrane alebo v krajnej núdzi,

d/ neoznámil odcudzenie, zničenie alebo stratu známky,

3. Priestupku sa dopusti ten, kto psa vedie ak

a/ neohlási svoje meno, priezvisko a adresu trvalého pobytu a meno, priezvisko a adresu trvalého pobytu držiteľa psa osobe, ktorú pes pohrýzol

b/ nezabránil tomu, aby pes útočil alebo iným spôsobom ohrozoval človeka alebo zvieratá,

c/ neohlási, že pes pohrýzol človeka bez toho, aby bol sám napadnutý alebo vyprovokovaný, ak sa nepoužil v nutnej obrane alebo v krajnej núdzi,

d/ evidenčnou známkou nepreukáže totožnosť psa,

e/ nerešpektuje zákaz vstupu so psom alebo zákaz voľného pohybu psa,

4. Za priestupok podľa:

a/ odseku 3 písm. d/ a e/ Mesto Stará Ľubovňa uloží pokutu do 16 Eur

b/ odseku 2 a odseku 3 písm. a/ až c/ Mesto Stará Ľubovňa uloží pokutu do 165 Eur

5. Ak sa držiteľ psa alebo ten, kto psa vedie, dopustí opakovane priestupku, možno mu uložiť pokutu do výšky dvojnásobku pokút uvedených v odseku 4.

6. Porušenie ustanovení tohto nariadenia sa rieši v zmysle zákona č.372/1990 Zb. o priestupkoch v úplnom znení neskorších predpisov v blokovom, alebo priestupkovom konaní a zákona č.282/2002 Z. z. ktorým sa upravujú niektoré podmienky držania psov, ak nejde o trestný čin.

**Čl. 12**

**Záverečné ustanovenie**

1.Psy určené na odchyt sa budú odchytávať Mestskou políciou v Starej Ľubovni. Mesto Stará Ľubovňa neručí za prípadnú škodu v súvislosti s ich likvidáciou a odchytom.

2.Dodržiavanie ustanovení tohto Všeobecne záväzného nariadenia vykonávajú kontrolné orgány podľa príslušných právnych predpisov a poverení pracovníci MsÚ v Starej Ľubovni /útvar hlavného kontrolóra mesta, referát životného prostredia/ a Mestská polícia v Starej Ľubovni.

3.Sporné chovy psov na území mesta sa budú riešiť v spolupráci s Regionálnym úradom verejného zdravotníctva a Regionálnou veterinárnou a potravinovou správou Stará Ľubovňa.

Toto Všeobecne záväzné nariadenie bolo schválené uznesením MsZ č. XX/2006 dňa 23.2.2006 a nadobúda účinnosť dňa 1.júla 2006.

**RNDr. Valent Jaržembovský**

**primátor mesta**