

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zasupiteľstva v Starej Ľubovni**

**Číslo: XX/2013**

**Dňa: 21. 02. 2013**

**K bodu programu:** **č. 14**

**Názov materiálu: Návrh na umiestnenie pamätných tabúľ na**

**území mesta Stará Ľubovňa**

**Materiál obsahuje**: Návrh uznesenia

Dôvodová správa

**Materiál vypracovala a predkladá:** PaedDr. Eva Kollárová

vedúca odd. školstva, kultúry, športu a mládeže

**Podpis: \_\_\_\_\_\_\_\_\_\_\_\_\_\_\_\_\_\_**

Návrh uznesenia

MsZ schvaľuje umiestnenie pamätných tabúľ na území mesta Stará Ľubovňa v zmysle predloženého návrhu.

Dôvodová správa

**I. Pamätná tabuľa obetiam svetových vojen, násilne odvlečeným do sovietskych gulagov**

**a nespravodlivo odsúdeným politickým väzňom.**

Na základe interpelácie poslanca MsZ Ing. Pavla Guregu predloženej na rokovaní MsZ č. V/2011, 14.09.2011:

**Na základe podnetu občanov mesta – zhotoviť a na vhodnom mieste umiestniť pamätnú tabuľu obetiam komunizmu,**

primátor mesta PaedDr. Michal Biganič menoval Príkazom primátora mesta č. 37/2011 zo dňa 09. 11. 2011 pracovnú skupinu, ktorej úlohou bolo vypracovať postup na prípravu a realizáciu zhotovenia a osadenia pamätnej tabule obetiam komunizmu v Starej Ľubovni.

Pracovná skupina pracovala v zložení:

**1. Ing. Pavol Gurega** – iniciátor aktivity

**2. Eva Javorská** – členka predsedníctva KPVS

**3. Mgr. Mária Tureková** – za celoslovenskú organizáciu KPVS v Starej Ľubovni

**4. Mgr. Monika Pavelčíková –** historička Ľubovnianskeho múzea

**5. PaedDr. Eva Kollárová –** za MsÚ v Starej Ľubovni

**Z pracovných stretnutí vyplynuli nasledovné závery a návrhy:**

1. Pamätnú tabuľu s rozmermi 50 x 70 x 3 cm zo žuly – čiernosivý leštený materiál – osadiť na kríž pred Rímskokatolíckym kostolom sv. Mikuláša (na pravej strane od hlavného vchodu), kde bola pôvodne umiestnená tabuľa vojnovým obetiam.

2. Text na tabuli:

**Nezabúdame na obete svetových vojen,**

**násilne odvlečených do sovietskych gulagov**

**a nespravodlivo odsúdených politických väzňov.**

***Tvoje milosrdenstvo, Pane, nech je nad nami, ako dúfame v Teba.***

***Ž 33***

3. Termín odhalenia pamätnej tabule: máj 2013.

4. Následné stretnutie historikov, členov pracovnej skupiny, občanov mesta, žiakov základných a stredných škôl na besede z cyklu Tvorili históriu Starej Ľubovne.

Téma: Gulagy.

**II. Pamätná tabuľa „Za nenarodené deti“.**

Materiál sa predkladá na základe žiadosti občanov mesta – veriacich farnosti – o povolenie umiestniť na budove kaplnky na starom cintoríne v Starej Ľubovni pamätník za nenarodené deti v tvare kríža (výška 80 cm) z čierneho lešteného kameňa s nápisom: **„Za nenarodené deti“**.

Kríž by bol umiestnený na zadnej strane kaplnky (vľavo od odkvapu na kaplnke).

Žiadosť za veriacich Rímskokatolíckej cirkvi, farnosť Stará Ľubovňa zaslal Mgr. Pavol Lacko, dekan a farár dňa 09. 01. 2013.

**I. Pamätná tabuľa obetiam svetových vojen, násilne odvlečeným do sovietskych gulagov**

**a nespravodlivo odsúdeným politickým väzňom.**

**Miesto:** kríž pred Rímskokatolíckym kostolom sv. Mikuláša v Starej Ľubovni

**Text: Nezabúdame na obete svetových vojen,**

**násilne odvlečených do sovietskych gulagov**

**a nespravodlivo odsúdených politických väzňov.**

***Tvoje milosrdenstvo, Pane, nech je nad nami, ako dúfame v Teba.***

***Ž 33***

**II. Pamätná tabuľa „Za nenarodené deti“.**

**Miesto:** budova kaplnky na starom cintoríne v Starej Ľubovni

**Text: Za nenarodené deti**