Vážený pán poslanec Ing. Pavol Gurega

Od 1.apríla 2010 nadobudol účinnosť zákon, ktorým sa mení a dopĺňa zákon NR SR č. 118/1996 Z.z. vlastníctve bytov a nebytových priestorov, kde sa v § 8 odsek 3 uvádza:

Správca je povinný viesť samostatné analytické účty osobitne za každý dom, ktorý spravuje. Prostriedky získané z úhrad za plnenia od vlastníkov bytov a nebytových priestorov v dome a prostriedky fondu prevádzky, údržby a opráv (ďalej len „majetok vlastníkov“) musí správca viesť oddelene od účtov správcu v banke, a to osobitne pre každý spravovaný dom. Majiteľom účtu domu zriadeného správcom v banke sú vlastníci bytov a nebytových priestorov v dome, správca je príslušný disponovať s finančnými prostriedkami na účte domu a vykonávať k tomuto účtu práva a povinnosti vkladateľa podľa osobitného zákona o ochrane vkladov. Majetok vlastníkov nie je súčasťou majetku správcu. Majetok vlastníkov nesmie správca použiť na krytie alebo úhradu záväzkov, ktoré bezpodmienečne nesúvisia s činnosťou spojenou so správou domu. Správca nesmie využiť majetok vlastníkov vo vlastný prospech alebo v prospech tretích osôb.

Naša spoločnosť dodržuje uvedené znenie zákona  nasledovne:

- pre každý dom v správe sú zriadené účty v bankách (VUB, OTP, Prima banka), ktorých majiteľom sú vlastníci bytov. Slobyterm ako správca disponuje s finančnými prostriedkami na účte podľa osobitného zákona. Finančné prostriedky na účte nie sú majetkom spoločnosti a ani sa nepoužívajú na úhradu záväzkov, ktoré nesúvisia so správou domu.

- Slobyterm vedie samostatné analytické účty osobitne za každý jednotlivý vchod v bytovom dome, kde sú vedené všetky účtovné operácie a to príjmové aj výdavkové. Vlastníci bytov sú 1 x ročne informovaný na pravidelných domových schôdzach a pohyboch na účte fondu prevádzky, údržby a opráv a domový dôverníci obdržia výpis z účtu na zverejnenie v priestoroch bytového domu.

S pozdravom

Ing. Ján Džugan

Konateľ a riaditeľ spoločnosti

Levočská 20, 064 01 Stará Ľubovňa

Tel:  +421 52 4262122

         +421 905 416 777

Fax: +421 52 4322986

Mail: [dzugan@slobyterm.sk](mailto:dzugan@slobyterm.sk)

Web: [www.slobyterm.sk](http://www.slobyterm.sk)