

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: XX. /2013**

**Dňa:** 21.02.2013

**K bodu programu:** **č. 17**

**Názov materiálu:** Protest prokurátora proti VZN č. 45 o čistote a verejnom poriadku na území mesta Stará Ľubovňa

**Materiál obsahuje**: Návrh uznesenia

Dôvodová správa

**Materiál predkladá:** Mgr. Zamkovský Matej

ved. oddelenia OaP

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracoval:** Mgr. Matej Zamkovský, Mgr. Petriláková Katarína

Oddelenie organizačné a právne

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Návrh na uznesenie :**

Mestské zastupiteľstvo v Starej Ľubovni po prerokovaní predloženého materiálu

**A.   b e r i e   n a   v e d o m i e**

protest prokurátora proti VZN č. 45 o čistote a o verejnom poriadku na území mesta Stará Ľubovňa.

**B.   r u š í**

VZN č. 45 o čistote a o verejnom poriadku na území mesta Stará Ľubovňa.

**Dôvodová správa :**

Občanom SR Pavlom Pachníkom bol Okresnej prokuratúre v Starej Ľubovni podaný podnet na preskúmanie zákonnosti Všeobecne záväzného nariadenia Mesta Stará Ľubovňa č. 45 o čistote a o verejnom poriadku na území mesta Stará Ľubovňa.

VZN bolo schválené uznesením Mestského zastupiteľstva v Starej Ľubovni č. X/2008 zo dňa 24.04.2008 a zmenám schváleným uznesením uvedeného zastupiteľstva č. XII/2008 zo dňa 18.09.2008, č. XIII/2008 zo dňa 13.11.2008.

Okresná prokuratúra Stará Ľubovňa vo svojom stanovisku Pd 46/12-7 zo dňa 12.12.2012, ktorý bol Mestu doručený dňa 20.12.2012, **navrhuje** podľa § 22 ods. 2 písm. i) zákona o prokuratúre:

**1/ prerokovať tento protest prokurátora na najbližšom zasadnutí MsZ,**

**2/ zrušiť VZN č. 45 o čistote a o verejnom poriadku na území mesta Stará Ľubovňa**

V stanovisku prokurátora sa uvádza, že napadnuté VZN č. 45 sa odvoláva na niektoré právne normy, ktoré boli počas platnosti VZN zrušené alebo novelizované – zák.č. 219/1996 Z.z. o ochrane pred zneužívaním alkoholických nápojov, zák.č. 51/1988 Z.z. o banskej činnosti, výbušninách a o štátnej banskej správe. Ďalej poukazuje na duplicitu v čl. 11 VZN, nakoľko daná problematika je upravená v samotnom VZN č. 42 o chove a držaní psov. Prokurátor doporučuje zosúladiť problematiku správnych deliktov.

Doporučujeme MsZ návrhu prokurátora vyhovieť. V súlade s platnou právnou úpravou je Mesto povinné bez zbytočného odkladu najneskôr do 30 dní od doručenia protest prerokovať a do 90 dní od doručenia protestu nezákonné VZN zrušiť.